
Linna nõustamiskomisjoni töökorra kinnitamine

Vastavalt Kohaliku omavalitsuse korralduse seaduse § 7 lõike 2, § 30 lõike 1 punktile 3; Põhikooli- ja gümnaasiumiseaduse § 21 lõigetele 31, 32, 33 ja 4 

LINNA NÕUSTAMISKOMISJONI TÖÖKORD
1. Komisjoni ülesanne:  

Erivajadustega õpilastele võimetekohase õppekava, erikooli või eriklassi/-rühma soovituse otsuse vastuvõtmine. 

2. Komisjoni pädevus:

2.1. Nõustamiskomisjoni suunamise eesmärk on suunata erivajadustega laps lapsevanema (seadusliku esindaja) nõusolekul kohustusliku põhihariduse omandamiseks kooli või koolieelsesse lasteasutusse, sanatoorsesse kooli, erikooli või eriklassi/rühma. 

2.2. Määrata erivajadustega lapsele põhihariduse omandamiseks võimetekohane õppekava või õppevorm. 

2.3. Otsuse vastuvõtmine lapsevanema (seadusliku esindaja) taotlusel koolikohustuse täitmise edasi lükkamise kohta. 

3. Tingimused ja kord:

Erivajadustega õpilaste nõustamiskomisjoni suunamise tingimused ja kord on kehtestatud haridusministri määrusega. 

4. Komisjoni koosseis:  

1. Narva Linnavalitsuse Kultuuriosakonna esindaja

2. Eripedagoog

3. logopeed 

4. Psühholoog

5. Sotsiaaltöötaja

Kooli või koolieelse lasteasutuse õppenõukogu määrab lapsele omapoolse esindaja nõustamiskomisjonis.  

5. Dokumendid, mis esitatakse nõustamiskomisjonile:  

5.1. õppenõukogu otsus õpilase/lapse nõustamiskomisjoni suunamise kohta;  

5.2. lapsevanema (seadusliku esindaja) avaldus;  

5.3. vaatluskaart;  

5.4. iseloomustus; 

5.5. tervisekaart;

5.6. väljavõte õpilasraamatust;

5.7. klassitunnistus koos väljavõttega õppeveerandi kestel saadud hinnetest; 

5.8. eriarsti suunamiskiri, juhul kui ettepanek on suunata õpilane/ laps sanatoorsesse kooli või koolieelsesse lasteasutusse; 

5.9. logopeediline diagnoos koos kõne iseloomustusega; 

5.10. neuroloogi tõend kehapuuetega lastele;

5.11. kõrvaarsti tõend koos audiogrammiga, kuulmispuudega lastele;

5.12. silmaarsti tõend nägemispuudega lastele;

5.13. psühhiaatri tõend keha-, kõne-, vaimupuudega või psüühikahäiretega lastele;

5.14. sünnitunnistuse koopia.

6.  Komisjoni töökorraldus:

6.1. Komisjoni tööaeg:

Nõustamiskomisjon vaatab avaldused läbi üks kord kuus; konkreetne päev ja kellaaeg teatatakse täiendavalt veebilehel www.narva.ee.
6.2. Komisjoni asukoht: Narva Linnavalitsuse Kultuuriosakond.

6.3. Dokumendid esitatakse komisjoni sekretärile kaks nädalat enne istungi toimumist.

6.4. Komisjon võib dokumentide vastuvõtmisest keelduda, juhul kui nad ei vasta nõutavale loetelule.

6.5. Komisjon võtab otsuse vastu lapse suunamisest kooli, koolieelsesse lasteasutusse, eriklassi/rühma, teavitades sellest kirjalikult lapsevanemat (seaduslikku esindajat), kooli juhtkonda ja koolieelset lasteasutust, esindaja kaudu 10 päeva jooksul arvates otsuse vastuvõtmisest.

6.6. Komisjon võib võtta vastu ühe järgmistest otsustest:

6.6.1. öelda ära sanatoorsesse kooli, erikooli või koolieelsesse lasteasutusse (klassi, rühma) suunamisest;

6.6.2. anda välja suunamiskiri õppimiseks:

· sanatoorses koolis, lasteaias

· erivajadustega laste koolis

· erilasteaias

· eriklassis/rühmas

6.6.3. määrata õpetamist individuaalõppekava alusel;

6.6.4. lubada pikendada koolikohustuse täitmist kindlaksmääratud ajani.

7. Rakendussätted
7.1. Tunnistada kehtetuks Narva Linnavalitsuse 08.03.2006.a. määrus nr 306.

7.2. Määrus jõustub seadusega sätestatud korras.

       04.01.2008.a. nr 3.1-19/3

Õ I E N D 
Vastavalt Kohaliku omavalitsuse korralduse seaduse § 7 lõike 2, § 30 lõike 1 punktile 3 ja Põhikooli- ja gümnaasiumiseaduse § 21 lõigetele 3¹ ja 4 

valmistas Narva Linnavalitsuse Kultuuriosakond käesoleva määruse eelnõu „Linna nõustamiskomisjoni töökorra kinnitamine”.

Linnavalitsus võib moodustada linna nõustamiskomisjoni maavalitsuse nõusolekuga, mille kohta on suuliselt kooskõlastatud maavalitsuse esindajaga. Narva Linnavalitsusele kinnitamiseks esitatud dokumendi vajadus on tingitud asjaolust korrastada komisjoni tegevust ja teha selgeks linna koolieelsetele lasteasutustele ja koolide. Dokument kajastab komisjoni ülesanded, pädevuse, koosseisu (mille nimeline nimekiri on kinnitatud Narva Linnavalitsuse korraldusega), dokumendid, mis esitatakse nõustamiskomisjonile vaatlemiseks ja töökorralduse, mis annab teavet selle kohta, kuidas töötab komisjon, kust saab lisainfo komisjoni tööst, millist otsust võib komisjon vastu võtta ja muud komisjoni tegevust puudutavat infot. 

Linna nõustamiskomisjoni töökord oli kinnitatud Narva Linnavalitsuse 08.03.2006.a. määrusega nr 306. Uue dokumendi vastuvõtmisega on sisse viidud mõned muudatused: dokumendis kasutatav terminoloogia ja komisjoni koosseis on viidud kooskõlla kehtivas seadusandluses kasutatuga ning tehtud muudatused komisjoni töökorralduse avalikustamise osas.   

